Og så til sovsen. For ifølge Jesper Ladegaard Græm skal der selvfølgelig sovs på en bøfsandwich. Til gengæld er spejlæg no go.

- Det skal man bare lade være med. Ellers tror jeg nemt, man kan havne i skærsilden, griner Jesper Ladegaard Græm og fortsætter:

- Men sovsen. Den er mit hjertebarn. Den er blevet fintunet i over fem år. Faktisk har Rasses skovpølser vundet titlen for 'Danmarks bedste bøfsandwich' i en tidligere omgang, men det er først nu, at Jesper Ladegaard Græm synes, at sovsen er, hvor den skal være.

En brun sovs, der sparker benene væk under selv den mest kræsne lastvognschauffør er dog ikke noget, man bare lige laver på en eftermiddag.

- Jeg laver fonden på svineben og urter. Det får selskab af en god portion fløde. Det er nemlig lidt af en dødssynd at hælde mælk i sådan en sovs.

De Brune Ridderes karakterskala Den brune bejler Gives til den habile bøfsandwich. Enhver Brun Ridder kan selv uddele en brun bejler. Én brun krone Gives til den glimrende bøfsandwich. Der skal minimum være to forskellige riddere afsted eller samme ridder vægter et gennemsnit over minimum to besøg. To brune kroner Gives til den fremragende bøfsandwich. Der skal minimum være to forskellige riddere, som anerkender præstationen, fordelt på minimum to forskellige besøg. Tre brune kroner Gives til den ekstraordinære bøfsandwich. Der skal minimum være tre forskellige riddere, som anerkender præstationen, fordelt på minimum tre forskellige besøg.

Dertil blander Jesper Ladegaard Græm en rødvinssauce ned i svinebenssaucen. Og så kommer frisk rosmarin, timian, ribsgele, kulør og den sorte peber. Men hemmeligheden er: portvin. Og så et fermenteret element, som Jesper Ladegaard Græm ikke vil afsløre.

- Det siger jeg simpelthen ikke. Vi tilfører noget fermenteret til sovsen, som giver det en helt unik salt- og syrebalance. Men jeg kan ikke afsløre det. Det ville jo være det samme som at bede Coca Cola om at sige deres opskrift højt!

Nu er vi så ved vejs ende. Og ja, det er temmelig omfattende at lave Danmarks bedste bøfsandwich.

- Det er jo kemi det her. Og hvis du skal have løbende mundvand, så skal du ramme hele paletten i smagsregistret. Derfor arbejder vi med så mange ingredienser, siger Jesper Ladegaard Græm.

Til gengæld er smagoplevelsen hele besværet værd: